Diskuto:Afriko sude de Saharo

Ĉu vere indas skribi ion pri Afriko sub Saharo??? T.e. pri mineraloj, subteraj riveroj ktp. :-)
"Subsahara Afriko" estas nelogikaĵo, kaj laŭ mi ni devus movi la artikolon al Afriko sude de Saharo aŭ, prefere, Cissahara Afriko. Bab 11:01, 12. Apr 2005 (UTC)

(Nu eble, "Cissahara Afriko" estus afrikocentrismo! ;-) Bab 07:21, 14. Apr 2005 (UTC))
Afriko sude de Saharo - ekzakte! Mo

:Miaopinie, tiu ĉi nomo markas la tutan Afrikon sude de Saharo. Tio povus esti ekz. ankaŭ Sudafriko. Pli ĝusta nomo estas Subsahara Afriko, same kiel estas ekz. subtropikaj zonoj. Petro 25. Nov. 2005 15:10 (UTC)

::Jes, kompreneble "Afriko sude de Saharo" markas la tutan kontinenton sude de Saharo. Kion vi volas diri? Ĉu vi serĉas nomon nur por la landoj tuj sude de Saharo? Kial?

::Ĉu laŭ vi "Supersahara Afriko" estus taŭga nomo komuna por la ŝtatoj ekde Maroko ĝis Egipto? Bab 12:44, 26. Nov 2005 (UTC)

::Mi pensas ke Subsahara Afriko signifas "kiu aperas en la mapoj Sub Saharo" ĉar normale mapoj havas orientiĝo norde-sude. Pro tio "subtropikaj teroj". Lingvoj ne estas nepre logikaj. En portugallingvo ni diras "África Subsaariana". Oni normale dividas la Afrikon en tri geografiaj partoj: La Magrebo (norde de Saharo) la Saharo kaj Subsahara Afriko. Roberto 14:09, 26. Nov 2005 (UTC)

::Vidu intervikiojn. Provu ankaŭ engugligi Subsaharan Afrikon en naciaj lingvoj. Petro 26.Nov.2005 16:48 (UTC)
Vidu en vikipedio:
*:cs:Subsaharská Afrika (subsahara Afriko)
*:de:Schwarzafrika (nigra Afriko)
*:en:Sub-Saharan Africa (Subsahara Afriko)
*is:Afríka sunnan Sahara (Afriko sub Saharo)
*:pt:África subsaariana (Subsahara Afriko)
*:nl:Zwart Afrika (Nigra Afriko)
*:pl:Czarna Afryka (Nigra Afriko).Roberto 18:23, 26. Nov 2005 (UTC)

Karaj ambaŭ. Iel vi eraras. Ekzemple, la Islanda "Afríka sunnan Sahara" ne signifas "Afriko sub Saharo", sed ĝuste "Afriko sude de Saharo", ĝuste kiel ĉe ni. (Mi studis la Islandan.) La Germana-Nederlanda-Pola termino "Nigra Afriko" kovras la tutan kontinenton sude de Saharo, do ankaŭ Sud-Afrikon (legu la unuopajn artikolojn). En la Angla artikolo oni legas: "With a few exceptions, such as Mauritius and South Africa, sub-Saharan ..." Do, eĉ tie la nocio ampleksas la tutan sudparton de la kontinento, eĉ kun sudaj insuloj eksterkontinentaj!

La Ĉeĥa, Angla kaj Portugala prenis la prefikson "sub" el la Latina, kie ĝi ja havas tiun kroman signifon. Kial ni esperantistoj imitu la Latinan, nur ĉar du vortoj identas laŭ formo?

Prefere ni imitu la Islandan vikipedion, kaj restu, tute simple, je "Afriko sude de Saharo." Bab 10:21, 27. Nov 2005 (UTC)
Malfeliĉe la portugalan heredis la vorton sub de la latina. Al latinidaj lingvoj ne ĉiam eblas scii kio estas la latina kaj kio estas moderna lingvo (ni rigardas la latinan simplekiel arĥaa formo de la portugala). Mi ne komprenas kiel imiti la islandan prefere al imiti la anglan (almenaŭ estas pli da paralontoj de la angla ol de la islanda...)Roberto 15:26, 27. Nov 2005 (UTC)

Jam trokreskis la diskuto pri la plej oportuna termino por tiu parto de Afriko, kiu troviĝas sude de la dezertego Saharo.
Ĉi diskuto nun okazadis dise ĉi tie, je Vikipediista diskuto:Petr Tomasovsky kaj Vikipediista diskuto:Bab. Jene mi provas resumi la argumentojn por kaj malpor la du eblaj nomformoj:
*"Subsahara Afriko" (preferata de Petr kaj [ŝajne] Roberto):
por:
#  Le Un I 09:46, 20. Maj 2010 (UTC)
**ĝi estas sufiĉe "internacia", ĉar multaj lingvoj ĝin havas, kaj sekve ĝi uzindas ankaŭ esperante laŭ la 15-a regulo.
**ĝi estas pli kurta ol la alternativo
**ĝi estas logika se oni rigardas la mondon kiel dudimensian mapon kun nordo en la supro (laŭ la sama logiko ke oni povas diri ke io situas sub ekvatoro)
**ĝi analogas al la esprimo subtropiko
kontraŭ:
**ĝi estas paŭso de nacilingvoj. Eĉ se multege da lingvoj uzas netaŭgan esprimon, ne nepre endas kopii ilin.
**ĝi prezentas mikson de la Latina sufikso sub- kun ties Esperanta kuzo homonima. (Latinaj vortoj ne ĉiam signifas la samon Esperante, eĉ se ili fonetike identas.)
**ĝi estas nelogika laŭ ne-mapa perspektivo. ("Sub Saharo" tiam signifas "sub la sablego nomata Saharo", kaj ne "sude de...")
**ĝi vagas: la aliaj lingvoj uzantaj sub-esprimon klare parolas pri la tuta sud-kontinento, inklude Sudafrikon (kaj eĉ ĉirkaŭajn insulojn, kiel Maŭricio). Aliflanke, la nocio "subtropiko" pensigas onin pri difinita zono kun klaraj kaj rektaj limoj sude kaj norde. Ĉu homo de lingvo sen tiu sub- esprimo komprenus "Afriko en tiu klimata zono kiu eketendiĝas tuj sude de Saharo, sed ja ĉesas antaŭ Sudafriko", aŭ "la tuta suda parto de Afriko", aŭ eĉ "la suba/suda parto de Saharo mem"?
*Afriko sude de Saharo (preferata de Bab kaj Montanesko)
por:
**ĝi estas klara kaj tuj komprenebla
**ĝi ne konfuzas per dubsenca prefikso
**ĝi ne orfe imitas nacilingvojn, sed uzas la propran logikon de Esperanto
kontraŭ:
**ĝi estas pli longa kaj malpli eleganta ol "Subsahara Afriko"
**similan kunmetadon uzas nur parolantare malgrandaj lingvoj kiel la Norvega kaj Islanda.
Ĉu ni voĉdonu, aŭ permesu la Vikipedian uzadon de ambaŭ? Bab 16:55, 29. Nov 2005 (UTC)

https://eo.wikipedia.org/wiki/Diskuto:Afriko sude de Saharo


Diskuto:Malsuprasilezia provinco

Mi proponas movi ĉi artikolon al Malsupra Silezio. Oni povas paroli pri "malsupra tereno" (t.e. "ebena, nemonta"), sed ĉu pri "suba"? Finfine ja la tuta Silezio situas sub la ĉielo kiel ĉiuj regionoj... Kp. kun Diskuto:Afriko sude de Saharo. Bab 18:34, 14. Apr 2005 (UTC)

Jes, kompreneble. Do, mi movis la paĝon. Amike, Unukorno 10:12, 15. Apr 2005 (UTC)
Ankaŭ mi unue intencis skribi Malsupra Silezio, poste sekvis la vortumon trovitan en la art. Silezio. MS estas preferinda. Montanesko 12:51, 15. Apr 2005 (UTC)
Se vi movis la artikolon tiel lerte, bonvolu ankaŭ transskribi nomojn de Malsupra Silezio (vojevodio), kiu estas parto de Pollando, kaj Malsupra Silezio, kiu estas parto de Silezio! Tio estas simila situacio, kiel ĉe nomoj de historiaj ŝtatestroj de Ĉeĥio. Mi ne plu korektos ilin. Petro 30. Maj. 2005 17.52 (UTC)
Bonvolu vidi ankaŭ artikolon pri Ĉeĥa Silezio. Petro 30. Maj. 2005 17.55 (UTC)
Indus enplekti la ŝablonon  (kiel en la paĝo pri Opolio) ... kaj ĝenerale iom vastigi la paĝon.
ThomasPusch 19:52, 14. Apr 2008 (UTC)

La 8-an de aŭgusto 2008 la artikolo "Malsupra Silezio" (laŭ mia impreso sen diskuto, aŭ ĉu mi nur ne trovis ĝin?) estis alinomita al "Malsuprasilezia Provinco". La ideo sendube estis, diferencigi inter la nuna provinco (vojevodio) de la pola ŝtato kaj lasi eblecon krei apartan artikolon "Malsupra Silezio" pri la historia regiono de Silezio, kiel faras aliaj vikipedioj (Q2353353). Ĝis nun tia aparta artikolo ankoraŭ ne kreiĝis, kaj la titolo "Malsupra Silezio" restis nura alinomilo al la artikolo nun nomata "Malsuprasilezia Provinco". En Esperanto sovi la vortojn "malsupra Silezio" al unu adjektivo "malsuprasilezia" malkutimas kaj estas mallerta provizoraĵo, kiu sendube ŝuldiĝas al la provo laŭeble proksimege traduki la polan adjektivon "dolnośląskie". Tamen mi ne pensas ke necesas tiom tordi la lingvouzon de Esperanto por kiom eble proksimiĝi al la pola vorto - Esperanto tamen ne estas variaĵo de la pola kun ties gramatiko kaj pli latina vortprovizo, sed estas memstara lingvo. La pli esperantlingva vorto estus "provinco Malsupra Silezio" (aŭ, kiel vortumas la pola kaj preskaŭ ĉiuj aliaj eŭropaj lingvoj, "vojevodio Malsupra Silezio"). ThomasPusch (diskuto) 18:22, 13 Nov. 2015 (UTC)

La historia resumo komence de la teksto nun estas tre distordita. La teksto informas ke post la 3-a jarcento (kiam la silingoj foriris) "plu ĝi apartenis sub Grandmoravia imperio, post disgfalo de la imperio ĝi ankoraŭ momenton restis kun ĉeĥaj landoj, sed poste ĝi falis por mallonga tempo al Pollando", sen informo kio estis post tiu "mallonga tempo". Klikoj rapide informas ke la Grandmoravia imperio ekzistis nur dum parto de la 8-a jarcento, ke poste Malsupra Silezio restis multajn jarcentojn en ĉeĥaj landoj aŭ pli bone en germanlingva reĝlando Bohemio, ĝis ekzakte en 1742 ĝi transiris al reĝlando Prusio. Do inter tiuj etapoj supozeble restas multaj jardekoj, en kiuj probable gravis regado de lokaj grafoj kiujn lokigi laŭ nuntempaj konceptoj de naci[ism]aj ŝtatoj eble pli servas al nacia propagando ol ke ĝi fidinde priskribas la historion. Sed ĉiukaze la supra teksto malĝustas, ĉar ĝi ŝajnigas de la moravia imperio sekvis tuj post la silingoj, la "momento" en ĉeĥaj landoj certe estas maltroigo, kaj ke la transiro de reĝlando Bohemio al reĝlando Prusio kaj ke la sekvaj du jarcentoj da prusa Silezio, nur finitaj per stalinisma forpelo de milionoj da poloj kaj germanoj, ŝajnas tute ne ekzistantaj, indikas frapan prisilentemon. Mi neniel volas profundiĝi en detala listigo, kio okazis al unuopaj vilaĝoj de la posta regiono en unuopaj jaroj de la 5-a, 7-a aŭ 9-a jarcentoj, sed resuma frazo tamen devas pli-malpli fidinde sekvi la veran historion, ne redukti iujn etapojn al "momento" kaj "mallonga tempo" kaj aliajn jarcentojn plene prisilenti. ThomasPusch (diskuto) 23:44, 2 apr. 2022 (UTC)


Diskuto:Transgenrulo

Ĉu estas saĝe transpreni la nacilingvan uzadon de genro anstataŭ sekso? Ambaŭ vortoj havas biologian sencon en Esperanto: ekzemple oni povas aparteni al la ina sekso kaj la genro Homo, se oni estas homo, aŭ al la genro Pan, se oni estas ĉimpanzo, ekzemple. Lingvano 08:02, 15. Apr 2005 (UTC)

Rilate al la diskuto pri la neologismo "genro" en socia senco kaj ebla kompromiso bonvolu vidi la paĝon [Diskuto].  (Punktor 20:29, 31. Jul 2008 (UTC)]


Diskuto:Sennaciismo

Ŝajnas, ke diversaj aŭtoroj konfuzas kosmopolitismon kun sennaciismo. Lanti ne akceptis tiun konfuzon sed distingis sennaciismon, kiu laŭ lia koncepto estas laborista, klasbatala kultura tendenco, disde burĝa kosmopolitismo, kiu ne bezonas esperanton, sed kiun altburĝa klaso senprobleme praktikas precipe dank'al sia riĉeco, kiu ebligas al ĝiaj membroj facile lerni lingvojn kaj al la plej maldiligentaj uzi la servon de interpretistoj.
Gunnar Gällmo 13:39, 16. Apr 2005 (UTC): En ĉi tiu artikolo, mi ne vidas tiun konfuzon.

Globigo rilatas ankaŭ al kosmopolitismo, sed ĝi estas klare pli ekonomia kaj ripektas ankaŭ malpli la malsamaj kulturoj, uzante nur unu nacian lingvon por la ekomomio kaj ekonomia rilataj kaj kontrolaj produktoj (iuj formoj de kulturo por elteni la supremantan lingvon) . Tio estas tute malsimila de tutmondismo kaj tutmondigo (mondialisation) kiu rispektas la malsamajn kulturojn kaj serĉas mondan demokratan ekonomion (kun supranaciaj registaraj korpoj).--88.31.219.254 11:42, 8. Sep 2009 (UTC)

Mi kreis Kategorion Sennaciismo kiel kategorio super SAT, ĉar ja SAT estas sennacieca sed eble la sennaciismo ne estas privata propraĵo de SAT. --Arno Lagrange ✉ 09:05, 12. Aŭg 2005 (UTC)

Mi sugestas krei la afiŝon "mi estas sennaciisto", por la paĝoj de la uzantoj. Tiu afiŝo povas aperi en la Esperanta kaj en la nacilingvaj (ĉefe anglalingva) Vikipedioj.--88.31.219.254 11:49, 8. Sep 2009 (UTC)

Mi intencis redakti la komencan sekcion de la artikolo, sed mia foliumilo (uzata en movebla ilo, tio estas, en movebla telefono), deletis la ceterajn sekciojn de la artikolo. Bv malfari mian redakton, ĉar mi mem ne povas. Antaŭdankojn.--Sennaciulo 12:16, 8. Sep 2009 (UTC)


Intence ellasitaj, ĉar ili ne estas romanoj:
* 1912. [[John MERCHANT]]. [[Tri Angloj alilande]]. [La teksto plenigas nur 60 paĝojn.]
* 1930. [[K. R. C. STURMER]]. [[Por recenzo!]] [novelo]
* 1965. [[Teodoro ŜVARC]]. [[Maskerado ĉirkaŭ la morto]]. [aŭtobiografio]
* 1974. [[Bruno APITZ]]. Nuda inter lupoj. [traduko]
* 1982. [[Claude PIRON]]. [[Gerda malaperis!]]. [mallonga, lingvolerniga teksto]
* 1986 (dua eldono). [[Geraldo Mattos]]. La nigra Spartako. ["novelo", "56 paĝoj"]
* 1994. [[Bruno Najbaro]]. Rakonto de kampara bubo. ["rakontoj"]

* 1995. [[Eli URBANOVA]]. [[Hetajro dancas]]. [aŭtobiografio]<br>Strange, ĉu romano ne rajtas esti aŭtobiografia? Evidente jes. La listo havas multajn aŭtobiografiajn romanojn. Sed mi pensas, ke ĉi tiu verko estas pli artisma aŭtobiografio ol aŭtobiografia romano. Vidu la recenzon (http://esperanto.net/literaturo/fo/hetajrrecwa.html) de [[William AULD]], kies opinio estas atentinda, ĉar li estas aŭtoro de libro (http://katalogo.uea.org/katalogo.php?inf=6169) pri Esperantaj romanoj, kiu havas provon de difino kaj bibliografion. (Kompreneble mi rimarkis, ke la recenzo uzas la vorton 'romano' en la titolo, sed legu la recenzon mem.)

* 1996. [[Spomenka ŠTIMEC]]. [[Tena]]. [biografio]
* 1997. [[Sten JOHANSSON]]. Falĉita kiel fojno. ["romaneto"]
* 1997. [[Sten JOHANSSON]]. Mistero ĉe Nigra Lago. ["romaneto"]
* 1999. [[Sten JOHANSSON]]. Trans maro kaj morto. ["80 paĝoj"]
* 1999. [[NEMERE István]]. Serĉu, kaj vi trovos! ["krimromaneto"]
* 2001. [[Sten JOHANSSON]]. Neĝo kaŝas nur... ["krimromaneto"]
* 2001. K.J.K. Vroegop. Johano; el la vivo de roterdama knabo. ["rememoroj"]
* 2002. [[Eugène de ZILAH]]. Kaj kiu pravas. ["memorsperto"]
* 2003. Endre Dudich. La lumo nutranta. ["scienc-fikcia romaneto", "106 paĝoj"]
* 2003. [[ERTL István]]. La postdomo. ["satira romaneto", "85 paĝoj"]
* 2003. [[Sten JOHANSSON]]. Memor' mortiga. ["79 paĝoj"]

Ĉu la sekvaj verkoj de Gerard Cool estas romanoj? Laŭ la priskriboj, mi supozas, ke ne.
* Sava la savontino (2000)
* La misio de Sava (2001)
* La homaro inter 2160-3600 (2002)
* La homaro post 5040 jaro (2003)

Ĉu la lasta libro de [[Manuel de Seabra]], ''Ĉu vi konas Blaise Cendrars?'' (2007) vere estas originala ? Laŭ la [http://ca.wikipedia.org/wiki/Manuel_de_Seabra kataluna artikolo de Vikipedio], kataluna kaj portugallingva versioj de la libro aperis en 1984. Pri konveneco de tiu libro en la listo de romanoj, mi aldonas ke laŭ [http://katalogo.uea.org/katalogo.php?inf=7922 katalogo de UEA], ĝi havas nur 86 paĝojn. [[Vikipediisto:Parŝo|Parŝo]] 18:38, 18. Aŭg 2008 (UTC)

Eble indus ŝanĝigi la listo al pli abstrakta kategorio, laŭ mi romanetoj kaj noveloj povas esti parto de la listo.  --[[Uzanto:Stefangrotz|Stefangrotz]] ([[Uzanto-Diskuto:Stefangrotz|diskuto]]) 08:40, 3 mar. 2021 (UTC)

Mi ĵus sukcesis krei ĝerman artikolon pri la bretona verkisto Erwan Ar Menga. Tamen restas iuj verkistoj en la listo, pri kiuj la e-lingva Vikipedio ĝis nun tute ne havas informojn - bedaŭrinde. ThomasPusch (diskuto) 09:05, 15 maj. 2021 (UTC)

Jen ankoraŭ ĝermaj artikoloj pri Hans L. Egerrup (kaj pri lia romano), pri Margit Thoraeus-Ekström, Oka Kazuta kaj Elsa Otto. Nun restas nur tri ruĝaj ligiloj. ThomasPusch (diskuto) 18:00, 17 maj. 2021 (UTC)

:Nun restas eĉ nur unu: Valerij Sipoviĉ (eble Valerij Sipović, sed klare ruso, kiu aperis kiel loĝanto de Moskovskaja ob., do Moskva provinco en REU-membrolisto de 2021. Mi jam alskribis lian eldonejon Impeto pri iom da biografiaj informoj, sed ĝis nun estas nul da reago. ThomasPusch (diskuto) 15:49, 26 jul. 2021 (UTC)

https://eo.wikipedia.org/wiki/Diskuto:Listo de originalaj romanoj en Esperanto


Diskuto:Nepalo

Mi estas japano. Mi nepovas legi la paĝon! Ĉar multaj literoj kun supersignoj fantomiĝas! --anonimulo en aprilo 2005

Kio ajn tiam estis la kialo, sendube ĝi baldaŭ post tio solviĝis. Mi konas la tekston ekde aprilo 2006 kaj neniam vidis problemon. ThomasPusch (diskuto) 17:54, 8 Aŭg. 2013 (UTC)

Mankas al ĝi bona enkonduko. Vidu ekz la anglan aŭ la francan.--Denizo 22:38, 10. Apr 2007 (UTC)

Evidente tiu miso poste estis prilaborita. Nun la enkonduko tute kontentigas. ThomasPusch (diskuto) 17:54, 8 Aŭg. 2013 (UTC)

La artikolo havas statuson esti "leginda", ankaŭ miaopinie estas leginda, kaj estas en la  listo de kandidatoj por vikipedia artikolo de la semajno. Mi tamen ne pretus nun nomumi ĝin artikolo de la semajno, ĉar laŭ mi estas tro da ruĝaj ligiloj pri gravaj subtemoj, do sume la temo en la kompleta vikipedio estas malsufiĉe traktata. Miaopinie almenaŭ estu biografiaj artikoletoj pri la aktualaj ŝtatestro kaj ĉefprezidanto, artikoloj pri la blazono de Nepalo kaj pri la plej gravaj temoj de la administra divido de la lando, do tri sumaj artikoloj pri la zonoj, distriktoj kaj regionoj de Nepalo, kaj unuopaj artikol(et)oj pri ĉiu el la 14 zonoj. Sume laŭ nuna stato mankas 20 kerne gravaj vikipediaj tekstoj pri la lando, kaj necesus komuna fortostreĉo por plenigi tiujn truojn. Eble helpus kandidatigi la landon vikipedia "lando de la monato"... --ThomasPusch (diskuto) 17:54, 8 Aŭg. 2013 (UTC)


Diskuto:Kolombio

Ŝajnas al mi ke la unua artikolo kiu menciis nur la gerilojn en Kolombio estis absolute neneŭtrala. Mi redaktis (tradukis el Encarta) grandan parton de tiu ĉi artikolo kaj lasis netuŝita la parton pri la geriloj. Tiu originala artikolo aperas en la parto kies titolo estas DEFENDO.  Neniu forviŝis ĝin, kvankam estis mi kiu metis ĝin en la voston de la artikolo. Kaj mi konscias ke nia historio en la lastaj 50 jaroj ne povas bone kompreniĝi sen la mencio de la gerilanoj, "paramilitistoj" kaj narkotikaĵ-trafikantoj.
Se iu volas ampleksigi tiujn informojn rilataj al geriloj aŭ politiko, tio certe donus pli da neŭtraleco al la artikolo. Sed tio tute ne signifas ke la cetero de la artikolo estas malvera. Kaj se oni mencius nur la titolojn de la koruptaĵoj kaj aĉaĵoj de politikistoj, gerilanoj, papamilitistoj kaj narkotikaĵ-komercistoj en Kolombio, ni ne havus spacon eĉ por meti la nomon de la lando!
Ruben' TORRES

Mi povas korekti malmulte artikolon. La unua artikolo bezonas poluradon. Ĉiuĵŭd(Diskuti)  21:54, 2 Jan. 2012 (UTC)

Mi ĵus - 2008-03-18 - sendis jenan mesaĝon al Rubeno:
Saluton Ruben',
mi vidas ke vi estas shajne la precipa redaktanto de la vikipedia artikolo "Kolombio".
Kiel vi jam scias, mi forte kontestas la enhavon de granda parto de tiu artikolo.
Vi diris ke vi iel "piratis". Tio ja tute ne gravas, gravas nur ke la artikolo estu neutrala en tiu senco ke chiuj opinioj povu akcepti ghin.
Pro tio necesus trovi redaktajn formulojn kiuj aŭ kompromisus pri la du kontraŭaj vidpunktoj aŭ metus unu apud la alian. La lasta ŝajnas al mi pli facila.
Do, se vi volas konservi tie vian pozicion (ekz-e pri la FARC kaj ghenerale pri la geriloj en via lando), necesus trovi solvon kiu plene redonas vian opinion, sed plene ankau tiun de viaj kontrauuloj (prefere verkotan ne de vi). Kaj ambau pozicioj estu formulitaj en nerekta parolo.
Por inspiriĝi iomete ĉe aliaj fontoj ol tiuj kiujn vi kutimas konsulti, mi proponas al vi jenajn artikolojn el la DIPLO:
Laurence MAZURE: Pri la malhumaneco de la kolombia konflikto
Laurence MAZURE: Malprudentoj aŭ sekretaj interkonsentoj
Maurice LEMOINE: La ĉefo de la FARC parolas...
Janette HABEL: Ĉu Vaŝingtono perdis Latinamerikon?
Salim LAMRANI: George W. Bush kaj Alvaro Uribe kontraŭ la paco en Kolombio
La lasta estas la plej freshdata kaj pritraktas la aktualan - provizore solvitan - konflikton.
Vilhelmo Lutermano.

Ŝajnas al mi ke la antaŭa paĝo (tiu kiu parolis pri geriloj, ktp), ne montras objektive la landon. Pro tio mi klopodas meti informojn iomete pli detalan kaj neŭtralan... kvankam, mi konfesu, ankaŭ iom pirata...
Ruben' TORRES
Kara Rubeno, ĉu pirata aŭ ne, la artikolo estas absolute malneŭtrala kaj similas al propagando de tiu registaro. Estus bone reformuli almenaŭ la tekstparton pri la armeo kaj la geriloj, inspirante vin ekz-e de la artikolo menciita sube en la diskutejo. La legantoj rajtas ankaŭ ekscii ion pri la nuntempaj skandaloj en kiuj Uribe kaj lia skipo estas implikitaj.
Amike,
Vilhelmo 00:10, 4. Sep 2007 (UTC).

Mi pensas ke la vorto "Medellín" devas esti tradukata kiel "Medeĝino".
Tamen, kelkloke mi vidis la formon "Medeĵino".
Kiun ni uzu? Kion vi opinias? Ĉu kun "ĝo" aŭ kun "ĵo"?
Ruben' TORRES
En la hispana (tiel kiel ĝi estas prononcata en Hispanio) la sonoj "ll" kaj "y" estas diferencaj. Ekzemple: "calle" aŭ "llave" kaj "ya" aŭ "yeso" aŭ "yacimiento". La unua ("ll") ekzistas en tre malmultaj lingvoj (hispana, portugala,...). Kvankam temas pri speco de "l" (/ l /), ĝia sono estas iom simila al la alia ("y"). La fonetika simbolo por "y" estas / j /. Kiel oni vidas, temas tie ĉi pri ekzakte la sama "j" kiel en Esperanto. Tio estas, preskaŭ ĉiujn "y" el la hispana oni povus plej fidele transigi al Esperanto per "j", ne per "ĝ" nek per "ĵ", ĉar la sonoj "ĝ" kaj "ĵ" estas ambaŭ fremdaj al la hispana lingvo. La fonetika simbolo por la sono "ll" estas inversigita "y" (kiun oni ne povas reprezenti kun ordinara klavaro). Ekzistas nuntempe en Hispanio la tendenco fare de multegaj parolantoj ne plu uzi la originan sonon "ll", sed anstataŭi ĝin parole per la sono "y", tio estas, / j /. Mi ne scias ĉu en la amerikaj landoj oni ankoraŭ prononcas la sonon "ll" aŭ ĉu okazas same kiel en Hispanio lastatempe, sed tial ke la sono "ll" de la hispana ne ekzistas en Esperanto, kaj ke la sonoj de ambaŭ estas tiom similaj, ŝajnas al mi ke la plej bona solvo por transigo al Esperanto de ambaŭ grafismoj ("y" kaj "ll") estus la simpla "j" (/ j /). Tial nek "Medeĝino" nek "Medeĵino", sed plej bone "Medejino".
J.
Mi loĝas precize en Medeĝino, kaj la loka prononco en la urbo, kion miaopinie estas tio kion oni devas preni kiel obeenda, ne estas "Medejino" (kiel diras "J."), sed miaorele pli proksima al "Medeĝino" kaj foje "Medeĵino", kiel diras la kara Ruben.
Luis Guillermo Restrepo Rivas

En la artikolo oni legas tion. Kolombia estas tiel mirinda ke ĉio pavas okazi. Tamen, mi -kolombiano- neniam aŭdis pri tiu oficialigo. Lasu min aldoni ke en Kolombio oni entute ne parolas la keĉuan...
Ruben' TORRES
Laŭ es.wikipedia.org/wiki/Quechua: "Las constituciones de Colombia, de Ecuador y del Perú estipulan a sus respectivas lenguas nativas -entre ellas el quechua o quichua- como segundas lenguas oficiales después del español (oficiales en las zonas donde predomina u oficiales en su territorio)."
---
Mmmm... evidente la informo de es.wikipedia.org/wiki/Quechua estas erara. La artikolo 10 de la kolombia konstitucio diras: "ARTICULO 10. El castellano es el idioma oficial de Colombia. Las lenguas y dialectos de los grupos étnicos son también oficiales en sus territorios. La enseñanza que se imparta en las comunidades con tradiciones lingüísticas propias será bilingüe." (CONSTITUCIÓN POLÍTICA DE LA REPÚBLICA DE COLOMBIA DE 1991 - Incluye las reformas de 1993, 1995, 1996, 1997, 1999, 2000, 2001, 2002, 2003, 2004 y 2005. - Actualizada hasta el Decreto 2576 del 27 de Julio de 2005)
Lasu min traduki. "ARTIKOLO 10. La kastilia estas la oficiala lingvo de Kolombio. La lingvoj kaj dialektoj de la etnaj grupoj estas ankaŭ oficialaj en siaj teritorioj. La instruo kiun oni donu en la komunumoj kun propraj lingvaj tradicioj estos dulingva."
Aldone, la vorton "Quechua" oni ne trovas en la kolombia konstitucio.
Ruben' TORRES
---

Ĉu la Keĉua estas oficiala lingvo en Kolombio?

Tute alian informon donas artikoloj de Le Monde diplomatique en Esperanto, ekz-e tiu de Laurence Mazure, en [http://eo.mondediplo.com/article1234.html "LA SKANDALO DE LA "KVAZAŬPOLITIKO" KIU MAKULAS LA PREZIDANTON ALVARO URIBE -
Pri la malhumaneco de la kolombia konflikto"] (majo 2007) - kiu tamen videble provas esti objektiva.
La redakto de tiu ĉi vikipedia artikolo estas, milde dirite, tre unuflanka kaj partieca ŝtatpropagando kiu pentras preskaŭ idilian bildon pri tiu lando. Nomi la armitan opozicion simple teroristoj kaj doni la belan rolon al la ŝtata armeo (kaj al Usono!) en tiu konflikto, tio jam estas forta tabako.
Jen ekzemplo de diligente kaj bele farita manipulado - laŭ mi, ne tolerebla en Esperantujo kaj tute ne inda al Vikipedio, kiu strebas al minimuma objektiveco.
Solvo: aŭ simple forstreki ĝin - kio estus domaĝe, ĉar ĝi ja entenas ankaŭ valorajn informojn - aŭ reredakti ĝin laŭ la kriterioj de Vikipedio.
Vilhelmo Lutermano (Le Monde diplomatique en Esperanto), 2007-06-29

La artikolo estas kompleta, ĝuste la neŭtralata. Vi povas plibonigi la artikolon. Ĉiuĵŭd(Diskuti)  17:54, 30 Dec. 2011 (UTC)

En la informkesto lando aperas ke Kolombio havas cxefministron, Iván Duque, sed tio estas eraro Ceancata (diskuto) 23:54, 15 aŭg. 2022 (UTC)


Uzanto-Diskuto:Remush

rilate al EU-a konstitucio:
Tiuj artikoloj (tradukoj) ne estas enciklopediaj kaj se iu (ne-esperantisto) rimark(ig)os tion ni devos forigi ilin.
Se vi celis per tiuj kontribuoj serĉi redaktantojn, korektantojn; bonvolu sciigi. Se mi bone scias, la teksto de la K. aperas jam ali-retloke. Amike [[Vikipediisto:Narvalo|Narvalo]] 12:06, 17. Apr 2005 (UTC)

Mi translokigos la artikolojn ĉe http://wikisource.org/wiki/ kiam mi havas la okazon.
--[[Vikipediisto:Remush|Remuŝ]] 19:48, 17. Apr 2005 (UTC)

Mi opinias, ke unua ministro estas termino tro ligata al la franca originalo. La ideo estas "ĉefministro", ĉar unua ministro signifus, ke estos dua, tria, kvar ktp.Tiele mi sugestas alinomi la artikolon al Ĉefministroj.--kani 23:46, 19. Dec 2008 (UTC)


Diskuto:Eŭropa Konstitucio

Se vi deziras partopreni al la plibonigo de la traduko, iru al http://wikisource.org/wiki/Traktato_pri_Starigo_de_E%C5%ADropa_Konstitucio

Ĉu ne estus pli ĝuste alinomi tiun ĉi artikolon al Eŭropunia Konstitucio? La adjektivo eŭropa ekuziĝis en pluraj lingvoj, kiuj ne posedas adjektivon aparte rilatan al Eŭropa Unio. Esperanto tamen disponas pri tia distingokapablo: eŭropa ne samsignifas al eŭropunia. --WinstonSmith 13:36, 27. Nov 2009 (UTC)


Diskuto:Fernão de Magalhães

Se neniu kontraŭas, mi movas la paĝon al Magelano. narvalo
Mi kontraŭas. Vidu Napoléon BONAPARTE, ne Napoleono... Roberto 16:32, 18. Apr 2005 (UTC)

(My apologies for this message being in English) The vandal General Tojo is spamming Wikipedia by removing references and adding his books as the only reference. The books are nothing more than reprints of out of copyright sources, with spelling errors from the title page on forward (For example it is James McClymont, not MacClymont, and Gaspar Correia, not Correa, and Charles Edwards Lester, not Charles Lester Edwards). This article is one of his targets, please watch for removal of valid references and adding of the spam references by new users or IP's. The books spammed so far are:
* Magellan (2008) by Francis Guillemard (died 1933), Antonio Pigafetta (died 1534), Francisco Albo (contemporary of Magellan), Gaspar Correa (contemporary of Magellan), Keith Bridgeman (Editor) and Tahira Arsham (Editor); ISBN 978-1906421007
* Amerigo Vespucci (2009) by Charles Lester Edwards (died 1890), Amerigo Vespucci (died 1512), Keith Bridgeman (Editor) and Tahira Arsham (Editor); ISBN 978-1906421021
* Pedro Cabral (2009) by James Roxburgh MacClymont (out of copyright author), William Brooks Greenlee (edited around 1939), Pero Vaz de Caminha (died 1500), Keith Bridgeman (Editor), and Tahira Arsham (Editor);ISBN 978-1906421014
Please watch for removal of valid references and replacement with spam, and revert accordingly. As for the identity of the spammer and vandal General Tojo:
*Keith Bridgeman, London is the editor of all the books spammed by General Tojo
*Keith Bridgeman, London is the owner of the publishing house publishing the books spammed by General Tojo
*Keith Bridgeman, London is the owner of some Parkinson's disease patents spammed by General Tojo on Wikipedia for quite a few years now
*Keith Bridgeman, London is also the owner of the web page advertising both the Parkinson stuff and the books spammed by General Tojo.
For details see :en:Category:Wikipedia sockpuppets of General Tojo -- Chris 73 11:27, 3. Okt. 2009 (CEST)


Diskuto:Harold Bolingbroke Mudie

ĉu anglalingva esperantisto povas aldoni kiel elparoliĝas la nomo "Mudie" ?

Mi aldonis elparolon, kiel ĝi troveblas en Enciklopedio de Esperanto. -- Robert Weemeyer 00:13, 13. Nov 2005 (UTC)
http://www.roll-of-honour.com/London/StockExchange.html
vidu sub Mudie, pliaj detaloj

La artikolo komencas per "... naskiĝis la 30-an de januaro 1880 en Stighgate-London ..."
Nu, ĉu tiu loko veras?
(1) Laŭ mia kompreno, ne estas distrikto "Stighgate" en Londono; eble tiu estas tajperaro por "Highgate"? Sed...
(2) Nenie mi povis trovi alian fonton kiu donas pli precizan naskiĝlokon ol (nur) "Londono", ekzemple
https://www.everyoneremembered.org/profiles/soldier/269141/
"Born in London. Son of Alfred and Anne Elizabeth Mudie, of 71, Pembroke Crescent, Hove, Brighton."
La anglalingva artikolo simple diras "London" Vilcxjo Walker (diskuto) 14:06, 28 okt. 2022 (UTC)

Ĉu naskiĝloko vere estas "Stighgate-London"?


Uzanto-Diskuto:Duko-de-Benia

Bonvenon al Vikipedio en Esperanto, !
Ĉi tio estas via diskutpaĝo, kiu utilos por ricevi mesaĝojn de la aliaj uzantoj.
En Vikipedio ekzistas cetere diskutejo, kie vi povas fari demandojn, sugestojn kaj proponojn.
Se vi havas demandojn, rigardu jenajn paĝojn:
* Komunuma portalo
* Helpo
* Oftaj demandoj
Antaŭ ol redakti, ni tre rekomendas tralegi kiel redakti paĝon kaj kiel verki bonan artikolon. Konsideru, ke se viaj redaktoj ne respektas la regulojn, tiam alia vikipediisto verŝajne rapide forigos aŭ malfaros ilin. Bonvolu lerni la kvin principojn kiuj regas Vikipedion.
Memoru ne kopii tekstojn aŭ bildojn el libroj aŭ el interreto sen permeso, krom se estas via laboro!
Bonvolu atenti, ke vi kiel novulo dum la unuaj kvar tagoj ne povas laŭlicence alinomi artikolon. Do, bonvolu ne fari kopion sub nova titolo, ĉar tio ne estas la ĝusta maniero! Petu, ke pli spertajn uzantojn faru tion por vi sur la diskutopaĝo de la koncerna artikolo.
Por respondi al mesaĝo de alia uzanto, iru al ties diskutpaĝo, alikaze tiu ne rimarkos la informilon "Vi havas novan mesaĝon" — kaj eblas ke vi ne ricevos respondon. Skribu vian mesaĝon en la fino de la diskutpaĝo kaj ne forgesu subskribi ĝin tajpante  —~~~~ aŭ uzante la butonon .
Alternative, se vi preferas havi vian respondon en la sama loko kiel la demandon, respondu rekte sub la demando, sed komence metu la ŝablonon  kun la nomo de la alia uzanto. Tiel li ricevos atentigon ke vi respondis. Metu komence de ĉiu alineo dupunkton (:) por dekstrenigi vian tekston. Ankaŭ tiuokaze bonvolu subskribi per ~~~~.
Vi disponas ankaŭ uzantopaĝon, kie vi povas meti informojn pri vi mem kaj pri viaj interesoj aŭ listigi la lingvojn kiujn vi komprenas. Vi povas fari tion, tre elegante, enmetante en vian uzantopaĝon la kodon {{BabelLando}}. Per tiu ŝablono via paĝo estos aŭtomate ordigita en la kategoriojn kiuj listigas la uzantoj laŭ lingvokapabloj kaj devenlando. Pliajn klarigojn vi trovos rigardante .
Agrablegan kunlaboradon deziras al vi --Unukorno 20:31, 20. Apr 2005 (UTC)
** Mi ne estas tiel nova, sed verkis malofte malgrandajn artikolojn kiel anonimulo dum la pasinta jaro.
Se vi surprenas la taskon aperigi novaĵojn sur la ĉefpaĝo, eble transloku malnovajn (pli ol 3-tagaj) eventoj al 2005 aŭ aliloke, kiun kreis Montanesko (~eventoj en 2005 aŭ io simila).

Se aperas samtempe nur 3 tagoj, restas loko eĉ por Esperantaj eventoj. Amike Narvalo 18:51, 30. Apr 2005 (UTC)
Bone, mi strebos fari tiel :-). Duko-de-Benia 21:28, 30. Apr 2005 (UTC)

Mi vidis, ke ci estas fizikisto, kaj ke vi nun verkas bonegan artikolon pri galaksioj. Ĉu ne logus vin esperantigi albumon de scienca bildstrio pri galaksioj ekzemple (aŭ alia temo) ? estas iu franca sciencisto Jean-Pierre Petit, kiu verkis 23 tiajn albumojn, kaj nun li metis ĉiujn libere alŝuteblajn sur la reto: [http://www.jp-petit.com/TELECHARGEABLES/free_downloads.htm
Scientific Comic Books. Free Downloads] kaj deziras, ke ili estu tradukitaj al kiel eble plej da lingvoj, tiuj bildstrioj estas agrablaj kaj instruigaj mi taksas, kaj mi dekomence pensis, ke Esperanto nepre devus ĉeesti en tiu projekto!
Vikipediisto:Eliott
Kara, mi ĝojus fari tion en mia libertampo, sed ne povas promesi ion ĉar tiu ĉi jaro estas tre plena: mi strebas akiri mian doktorecon ĉe Univestitato de Rochester. Duko-de-Benia.
Kara, agadas nia Roboto, vidu ĉe Novaj paĝoj aŭ enŝaltu la montradon de la robot-agadoj. kaj legu tie ĉi:)) Narvalo 19:33, 31. Jan 2006 (UTC)

Vi iam alŝutis la dosieron :Dosiero:Duko-de-Benia.jpg. Al ĉi tiu dosiero mankas informoj pri la permesilo, do ĝi eble estos forigita. Vi havas du eblojn: akcepti la baldaŭan forigon aŭ aldoni taŭgan liberan permesilon al la dosiero. Vi havas du semajnojn por plenumi ĉi tiun peton. Je la 6-a de oktobro 2018 mi petos al la administrantoj de Vikipedio forigi la dosieron.  13:14, 22 sep. 2018 (UTC)

Atentu: dosiero alŝutita de vi eble estos forigita!


Uzanto-Diskuto:EmmaR~eowiki

[[Dosiero:Gtk-dialog-info.svg|30px|i|ligilo=]]   [[Vikipedio:Bonvenon al Vikipedio|Bonvenon]] al '''Vikipedio en Esperanto''', [[Uzanto:{{PAĜNOMO}}|{{PAĜNOMO}}]]!

Ĉi tio estas via [[Vikipedio:Diskutpaĝo|diskutpaĝo]], kiu utilos por ricevi mesaĝojn de la aliaj [[Vikipedio:Vikipediistoj|uzantoj]].
En Vikipedio ekzistas cetere [[Vikipedio:Diskutejo|diskutejo]], kie vi povas fari demandojn, sugestojn kaj proponojn.
Se vi havas demandojn, rigardu jenajn paĝojn:
* [[Portalo:Komunumo|Komunuma portalo]]
* [[Helpo:Enhavo|Helpo]]
* [[Helpo:Oftaj demandoj|Oftaj demandoj]]
Antaŭ ol redakti, ni tre rekomendas tralegi [[Helpo:Redakti|kiel redakti paĝon]] kaj [[Helpo:Kiel verki bonan artikolon|kiel verki bonan artikolon]]. Konsideru, ke se viaj redaktoj ne respektas la [[Vikipedio:Regularo|regulojn]], tiam alia vikipediisto verŝajne rapide forigos aŭ malfaros ilin. Bonvolu lerni la [[Vikipedio:Kvin principoj|kvin principojn]] kiuj regas Vikipedion.
Memoru [[Vikipedio:Aŭtorrajto|ne kopii]] tekstojn aŭ bildojn el libroj aŭ el interreto sen permeso, krom se estas via laboro!
Bonvolu atenti, ke vi kiel novulo dum la unuaj kvar tagoj ne povas laŭlicence [[Helpo:Alinomi paĝon|alinomi artikolon]]. Do, bonvolu ne fari kopion sub nova titolo, ĉar tio ne estas la ĝusta maniero! Petu, ke pli spertajn uzantojn faru tion por vi sur la diskutopaĝo de la koncerna artikolo.
Por respondi al mesaĝo de alia uzanto, iru al ties diskutpaĝo, alikaze tiu ne rimarkos la informilon "Vi havas novan mesaĝon" — kaj eblas ke vi ne ricevos respondon. Skribu vian mesaĝon en la fino de la diskutpaĝo kaj ne forgesu [[Helpo:Subskribo|subskribi]] ĝin tajpante  —~~<nowiki/>~~ aŭ uzante la butonon [[Dosiero:Insert-signature.png|Via subskribo kun tempstampo|ligilo=]].
Alternative, se vi preferas havi vian respondon en la sama loko kiel la demandon, respondu rekte sub la demando, sed komence metu la ŝablonon {{ŝ|Respondo al|…}} kun la nomo de la alia uzanto. Tiel li ricevos atentigon ke vi respondis. Metu komence de ĉiu alineo dupunkton (:) por dekstrenigi vian tekston. Ankaŭ tiuokaze bonvolu subskribi per ~~<nowiki>~~</nowiki>.
Vi disponas ankaŭ [[Vikipedio:Uzantopaĝo|uzantopaĝon]], kie vi povas meti informojn pri vi mem kaj pri viaj interesoj aŭ listigi la lingvojn kiujn vi komprenas. Vi povas fari tion, tre elegante, enmetante en vian [[{{ns:2}}:{{PAĜNOMO}}|uzantopaĝon]] la kodon {<nowiki/>{BabelLando}}. Per tiu ŝablono via paĝo estos aŭtomate ordigita en la kategoriojn kiuj listigas la uzantoj laŭ [[:Kategorio:Vikipediistoj laŭ lingvo|lingvokapabloj]] kaj [[:Kategorio:Vikipediistoj laŭ landoj|devenlando]]. Pliajn klarigojn vi trovos rigardante {{Ŝ|BabelLando}}.

Agrablegan kunlaboradon deziras al vi  --[[Vikipediisto:Unukorno|Unukorno]] 20:36, 20. Apr 2005 (UTC)

Saluton!
La 19-an de majo en la franca vikipedio estis kreita "vikiprojekto, esperanto".
Ĉuij vikipedistoj estas invititaj (vokitaj) por partopreni. :-) vikiprojekto-esperanto
Ĝis baldaŭ
Corinne Daudier 08:51, 20. Maj 2005 (UTC)

Saluton,
La programista teamo de Fondaĵo Vikimedio faros kelkajn ŝanĝojn en funkciado de la uzantokontoj. Tiuj ŝanĝoj estas parto de niaj ĉiamaj penoj oferti al niaj uzantoj novajn kaj pli bonajn ilojn, ekzemple intervikiajn anoncojn kaj mesaĝojn. Ĉi tiuj ŝanĝoj havos la sekvon, ke ĉiu unuopa uzanto ĉie havos la saman uzantonomon. Per tio ni povas disponigi al vi novajn funkciojn, kiuj plibonigas la komunan redakton kaj diskutojn kaj ebligos pli fajnajn uzantorajtoj por tiuj iloj. La negativa flanko estas la antaŭkondiĉo, ke uzantokonto nun devas havi unikan nomon sur ĉiuj 900 Vikimediaj Vikioj. Pli da informoj vi trovos sur ĉi tiu anonca paĝo.
Bedaŭrinde, la nomo de via uzantokonto kolizias kun la nomo de alia uzantokonto nomita EmmaR. Por certigi, ke ambaŭ uzantoj plu povos kunlabori sur la Vikimediaj projektoj via uzantonomo estos ŝanĝita al EmmaR~eowiki. Tio okazos (same kiel ĉe aliaj uzantokontoj) en aprilo 2015.
Via konto plu funkcios tute same kiel antaŭe kaj vi restos aŭtoro de ĉiuj viaj ĝisnunaj redaktoj, tamen vi devos uzi la novan uzantonomon por ensaluti. Se via nova uzantonomo ne plaĉas al vi, vi povos peti ĝian renomigon per la sekva petilo.
Pardonu pro eventuala malagrablaĵo.
Yours,Keegan PeterzellCommunity Liaison, Wikimedia Foundation
 23:47, 17 Mar. 2015 (UTC)

This account has been renamed as part of single-user login finalisation. If you own this account you can log in using your previous username and password for more information. If you do not like this account's new name, you can choose your own using this form after logging in: . -- Keegan (WMF) (talk)
 06:27, 19 Apr. 2015 (UTC)


Diskuto:Ĉado

PIV nomas la landon Ĉadio. Oni pripensu uzi tiun nomon en Vikipedio. Aliflanke, Monato kaj UEA nomas ĝin Ĉado, do la elekto ne estas evidenta. Lingvano 20:17, 21. Apr 2005 (UTC)

Vi pravas, kaj la du variaĵoj ne estas nova evoluo: jam en la 1-a eldono de PIV de 1970 estis la noto "Ĉado: granda lago, oriente de Saharo" kaj "Ĉadio resp. Ĉadolando: afrika respubliko". En la jarlibro de UEA ĝis almenaŭ la jaro 1994 tute ne menciiĝis la lando, ĉar tie ĝis tiu jaro ankoraŭ ne ekzistis movade aktivaj esperantistoj. Nuntempe UEA uzas la formon Ĉado. Interese ke mi dum 40 jaroj nur vidis kaj aŭdis la formon Ĉado, kiun uzas Monato kaj ankaŭ transprenis vikipedio. Klara kialo por tiu prefero de la lingvokomunumo laŭ mi estas la logiko, ke kutime la pseŭdosufikso "-io" en landonomoj uzatas interŝanĝe kun unu el la signifoj de la pli malnova sufikso "-ujo", kaj indikas ke se oni subtrahas la literojn -i- aŭ -uj- el la lando oni venus al nomo de la ĉefa etno de la lando. Tio kompreneble ne funkcius ĉe la teoria formo "Ĉadio", kiu devus esti unu vortoradiko (kvankam la malnova vortumo "Ĉadio resp. Ĉadolando" de PIV-1970 supozigas ion alian): neniu nomus la civitanojn de la lando "ĉadoj", "ĉadinoj", "geĉadoj", "ĉadidoj" ktp. Supozeble pro tio la formo "Ĉadio" ĝis nun ankoraŭ ne konvinkis plej multajn esperantistojn, kvankam ĝi jam delonge proponatas en la vortaroj. ThomasPusch (diskuto) 06:18, 14 nov. 2022 (UTC)

:Mi scias ke estas iuj precedencaj similaj kazoj, en kiu lando havas vortoradikon kiu nur hazarde finiĝas je -i-, komparu Alĝerion aŭ Haition. Sed en tiuj kazoj la landonomoj en plej multaj naciaj lingvoj ankaŭ finiĝas per -i- (ekz. Algérie aŭ Haïti), kaj en pli malpli ĉiuj naciaj lingvoj la landonomo por Ĉado ne havas ian finan vokalon -i-. Tio kaj la klarigo ke la lando laŭ PIV nomiĝus "Ĉadio resp. Ĉadolando" (en la nova reta eldono de 2020 eĉ klare markita "Ĉad io, Ĉad lando" kun verda vortoradiko) estas grava indiko ke "Ĉadi-" ne estas internacie konata vortoradiko... ThomasPusch (diskuto) 07:08, 14 nov. 2022 (UTC)

Iu aldonis en la teksto la alineon "La administra partigo de Ĉadio radikale ŝanĝiĝis ekde 2018. Ĉadio nun estas dividita en 17 provincojn, 107 departementojn kaj 377 komunumojn. La regionoj estis alinomitaj provincoj." Tiu aserto estas iom problema, ĉar ĉiuj aliaj vikipedioj kaj ankaŭ ĉiuj eksteraj fontoj kiujn mi ĝis nun trovis, indikas ion alian: laŭ tiuj informiloj, la lando amplekse restrukturiĝis en 2008, tiam havis 22 regionojn, en 2012 la tri nordaj regionoj aligrupiĝis al kvar novaj, do ekde tiam estas 23 regionoj, kaj vere en 2018 tiuj 23 regionoj eknomiĝis provincoj. Pri onidiraj 17 provincoj mi ankoraŭ nenie trovis referencon, kaj ankaŭ mapoj kiel ekzemple la rapide adaptebla reta maposervo "guglo mapoj" daŭre uzas la landodividon al 23 provincoj de 2012. Se ni asertus ion tute alian ol ĉiuj aliaj branĉoj de vikipedio, ni almenaŭ devus havi konvnkajn eksterajn referencojn, kaj tiam devus ankoraŭ trovi volontulojn kiuj redesegnus ĉiujn mapojn de la lando en la vikimedia komunejo. Nun, sen tiaj referencoj, ankoraŭ estas tro aŭdace simple proponi iun tute alian realon ol pli-malpli ĉiuj aliaj. La departementojn kaj komunumojn mi nun ne individue nombris, kaj tial ne scias ĉu la asertitaj nombroj ĝustas. Ankaŭ por tiu nombroj en la nun duba situacio prefere ni postulu eksterajn referencojn. ThomasPusch (diskuto) 06:32, 14 nov. 2022 (UTC)

Mi tial provizore revortumas la supran aserton: "La administra partigo de la lando radikale ŝanĝiĝis en 2008, kaj plu adaptiĝis en 2012. La lando nun estas dividita en 23 provincojn, kaj plu dividatas al departementoj kaj komunumoj. La regionoj estis alinomitaj provincoj en 2018." ThomasPusch (diskuto) 06:36, 14 nov. 2022 (UTC)


Mi movis tiun artikolon de Delegacio aŭ Delegacio por alpreno de la lingvo internacia ĉar tiel estas en la teksto, sed mi ĉiam konas tion per la nomo "Delegitaro por alpreno de Lingvo Internacia" aŭ simple "Delegitaro"...Roberto 01:22, 23. Apr 2005 (UTC)

La lasta paragrafo de tiu ĉi artikolo estas malvera.
"La "Delegitaro" estis unu-homa afero, sen kunvenoj ..." => absurdaĵo! Kaj la aŭtoro tuj kontraŭ-diras ĉar li skribas pri "El la 12 membroj de la komitato" (ĝi do ne estas unu-homa!) kaj "nur 4 partoprenis" (okazis do kunvenoj!). Krome estis 4 lingvistoj en la Komitato: Otto Jespersen, Jan Baudouin de Courtenay, S. Lambros kaj Hugo Schuchardt. (En la Permananta Komitato -kiu estis formita post la decido, kaj kiu poste laboris por fini la projekton Ido- estis du lingvistoj: Jesperson kaj Baudouin de Courtenay.) Plue la tono de la tuta paragrafo estas ne-neŭtrala.
Mi pensas ke estus plej oportuna forigi la lastan paragrafon de la artikolo. Vikipedio ne estas propagandejo por Esperanto.
Mi bedaŭaras, "kuraĝa" anonimulo, sed Vikipedio ne estas propagandejo por fiaskitaj projektoj, sed ankaŭ estis paĝoj pri Ido... Roberto 16:21, 14. Nov 2005 (UTC)

https://eo.wikipedia.org/wiki/Diskuto:Delegacio por alpreno de la lingvo internacia


Diskuto:Ora Legendo

En la teksto pri la sankta Remiĝo de Reims proponiĝas ruĝa, ankoraŭ ne kreita kategorio "Sanktuloj de la Ora legendo". Tian kategorion mi trovis en neniu alilingva vikipedio, sed eble mi ne ĉie serĉis. Ĉiukaze konatas ke la Ora Legendo enhavas hagiografiojn de 153 (!) kristanaj sanktuloj. Mi el la fontoj eble deduktis jam dekon da ili, kaj ne havus ideon de kie preni liston de ĉiuj 153, se alilingva vikipeda kategorio mankas. Kaj la kategorio fine estus tiom granda, ke ĝi nur estus "subjektiva elekto de la 153 plej gravaj kristanaj sanktuloj". Alivorte: mi pensas ke tia kategorio, kiun ankoraŭ necesus konstrui, ne sencas. Pravigi ĝian kreon nur povus almenaŭ unu kompleta alilingva vikipedia kategorio plus almenaŭ unu-du eksteraj referencoj rete ligitaj. ThomasPusch (diskuto) 10:20, 16 sep. 2023 (UTC)

Ĉu kategorion por la sanktuloj de la Ora legendo?


Diskuto:Harlemo (Nederlando)

Mi iomete miras pri la esperantigita nomo "Haarlemo". Laŭ la reguloj de esperanto ĝi havas kvar silabojn: ha-ar-le-mo. Sed la duobligo de "a" en la nederlanda signifas nur, ke la vokalo estas longa. Ĉu ne prefere "Harlemo"? -- Aisano 20:35, 24. Apr 2005 (UTC)

Mi ankaŭ preferas "Harlemo"-n aŭ alikaze la originalan nederland-lingvan nomon "Haarlem" kun aldonita prononchelpo [HA:Rlem] Biciklanto 2005.04.24 20:48 (UTC)